Vladislav Tretjak

Vladislav Aleksandrovitsj Tretjak, russisk: Владисла́в Алекса́ндрович Третья́к, (født 25. april 1952 i Orudjevo, Moskva oblast, Sovjetunionen) er en russisk tidligere  ishockeykeeper og senere idrettsleder og politiker.

Karriere 

Vladislav Tretjak mesterskapsdebuterte internasjonalt i ishockey-VM 1970 i Sverige som reservekeeper for Viktor Konovalenko.

Tretjak vant tre tre olympiske gullmedaljer for Sovjetunionen, i 1972, 1976 og 1984 mens det i 1980 ble sølv. Tretjak vant ti VM-gull i perioden 1970–1983, han vant Canada Cup i 1981. Som første sovjetiske spiller ble han innvalgt i Hockey Hall of Fame i 1989. Tretjak la opp etter OL 1984.

Fra 1991 til 2003 var han engasjert i Chicago Blackhawks som keepertrener der han trente blant andre Dominik Hašek.

I 2003 ble Tretjak innvalgt i den russiske statsdumaen. I 2006 ble han president i det russiske ishockeyforbundet.

I forbindelse med Det internasjonale ishockeyforbundet hundreårsjubileum i 2008 ble Tretjak tatt ut på århundrets ishockeylag. De øvrige spillerne var:
 Vjatsjeslav Fetisov, back, Sovjetunionen
 Börje Salming, back, Sverige
 Valerij Kharlamov, forward, Sovjetunionen
 Sergej Makarov, forward, Sovjetunionen
 Wayne Gretzky, forward, Canada

Tretjak er medlem i styret i Det internasjonale ishockeyforbundet i perioden 2012–2016.

Sammen med Irina Rodnina tente Tretjak den olympiske ild på stadion ved åpningen av Vinter-OL 2014 i Sotsji.

Referanser

Eksterne lenker 
 
 Vladislav Tretjak Hockey Hall of Fame
 Vladislav Tretjak hockey-reference.com

Sovjetiske ishockeyspillere
Russiske politikere
Idrettsledere
Olympiske mestere for Sovjetunionen
Olympiske sølvmedaljevinnere for Sovjetunionen
Medaljevinnere under Vinter-OL 1972
Deltakere for Sovjetunionen under Vinter-OL 1972
Ishockeyspillere under Vinter-OL 1972
Medaljevinnere under Vinter-OL 1976
Deltakere for Sovjetunionen under Vinter-OL 1976
Ishockeyspillere under Vinter-OL 1976
Medaljevinnere under Vinter-OL 1980
Deltakere for Sovjetunionen under Vinter-OL 1980
Ishockeyspillere under Vinter-OL 1980
Medaljevinnere under Vinter-OL 1984
Deltakere for Sovjetunionen under Vinter-OL 1984
Ishockeyspillere under Vinter-OL 1984
Personer fra Dmitrov rajon i Moskva oblast
Fødsler i 1952
Olympiske medaljevinnere i ishockey